Protekle dve godine sam posvetila razumevanju
načina na koje ljudi ostvaruju svoje snove.
Kada mislimo o snovima koje imamo,
i tragu koji želimo da ostavimo u univerzumu,
u oči upada veliko preklapanje
između snova koje imamo i projekata koji se nikada ne dogode.
(Smeh)
Tako sam ja danas ovde da govorim
o pet načina na koje ne treba da ostvarujete svoje snove.
Prvi: vera u uspeh preko noći.
Poznata vam je ta priča, zar ne?
Tip napravi aplikaciju za mobilne uređaje i preko noći je proda za velike pare.
Znate, priča zvuči realno, ali mogu da se kladim da je nepotpuna.
Ukoliko se dalje raspitate,
tip je pre toga napravio 30 aplikacija,
stekao master na tu temu, doktorat.
Radio je na tom problemu 20 godina.
Ovo je zaista interesantno.
Ja sam sama u Brazilu deo priče koju ljudi smatraju uspehom preko noći.
Potičem iz skromne porodice,
i dve nedelje pre krajnjeg roka za prijavu na MIT
započela sam proces prijave.
I, voala! Primljena sam.
Ljudi mogu pomisliti da je to uspeh preko noći,
ali uspela sam samo zato što sam tokom 17 prethodnih godina
život i obrazovanje shvatala ozbiljno.
Vaš uspeh preko noći je uvek rezultat
svega što se u životu radili do tog momenta.
Drugi: vera da će vam neko drugi pružiti odgovore.
Ljudi stalno žele da pomognu, zar ne?
Razni ljudi: vaša porodica, prijatelji, poslovni saradnici,
svi oni imaju stav o tome kojim putem treba da krenete:
"Daj da ti kažem, idi ovuda!"
Ali kojim god putem da krenete, naići ćete na druge puteve koje morate da odaberete.
I te odluke morate da donosite sami.
Niko drugi nema savršene odgovore za vaš život.
A vi morate da nastavite da donosite odluke, zar ne?
Ti putevi su beskonačni i svakako ćete udariti glavom,
i to je deo procesa.
Treći je vrlo suptilan i jako važan:
Odlučite da se skrasite kada je rast zagarantovan.
Kada vam u životu ide odlično,
oformili se odličan tim,
prihod vam raste, sve je sređeno -
vreme je da se skrasite.
Kada sam objavila prvu knjigu,
zaista sam jako mnogo radila kako bih je distribuirala svuda u Brazilu.
I tako ju je preuzelo više od tri miliona ljudi,
preko 50,000 ljudi je kupilo štampano izdanje.
Kada sam napisala nastavak, uspeh je bio zagarantovan.
Čak i da na tome nisam mnogo radila, prodaja bi bila ok.
Ali ok nije nikada ok.
Kada rastete prema vrhu,
morate da radite više nego ikada i pronađete sebi drugi vrh.
Da sam malo radila, knjigu bi možda pročitalo 200 000 ljudi,
i to je već fantastično.
Ali ako radim više nego ikada,
mogu da taj broj podignem na milione.
Zato sam odlučila da sa svojom knjigom odem u sve delove Brazila.
I već mogu da vidim viši vrh.
Nema vremena za usporavanje.
Četvrti savet, i on je zaista važan:
verujte da je neko drugi kriv.
Stalno srećem ljude koji govore:
"Imao sam sjajnu ideju, ali ni jedan investitor
nije bio vizionar pa da u nju investira"
"O, ja sam napravio odličan proizvod,
ali tržište je toliko loše da prodaja nije išla dobro".
Ili: "Ne mogu da pronađem talentovane ljude;
moj tim je toliko ispod očekivanja".
Ukoliko imate snove,
vaša je odgovornost da ih ostvarite.
Da, možda je teško pronaći talentovane ljude.
Da, možda je tržište loše.
Ali ukoliko niko nije investirao u vašu ideju,
ukoliko niko nije kupio vaš proizvod,
zasigurno je tu nešto i vaša greška.
(Smeh)
Sigurno.
Morate da se prihvatite svojih snova i ostvarite ih.
I niko nije ostvario svoje ciljeve sam.
Ali ukoliko ih vi ne ostvarite, to je vaša a ne tuđa krivica.
Budite odgovorni za svoje snove.
I poslednji savet, koji je takođe jako važan:
verujte da su jedino snovi zaista važni.
Jednom sam videla reklamu, u kojoj je bila grupa prijatelja,
penjali su se uz planinu, i to vrlo visoku planinu,
i to je bilo teško.
Mogli ste videti kako se znoje i da im nije lako.
Penjali su se, i konačno stigli do vrha.
Naravno da su odlučili da proslave, zar ne?
Proslaviću,
"Bravo! Uspeli smo, na vrhu smo!"
Dve sekunde kasnije, jedan pogleda ostale i kaže:
"Dobro, 'ajmo sad dole".
(Smeh)
U životu nikada nisu važni sami ciljevi.
Život je putovanje.
Da, treba da uživate u ciljevima,
ali ljudi veruju da imate snove,
i kada uspete da ih dosegnete
da je to neko magično mesto puno sreće.
Ali ostvarivanje snova je trenutna senzacija
a život nije.
Jedini način na koji zaista možete da ostvarite sve svoje snove
je da u potpunosti uživate u svakom momentu njihovog ostvarivanja.
To je najbolji način.
A vaš je put jednostavan, sačinjen je od niza koraka.
Neki koraci će biti na pravom mestu.
Ponekada ćete se saplesti.
Ukoliko je korak dobar, slavite, jer neki ljudi na to dugo čekaju.
A ukoliko se sapletete, iskoristite to da nešto naučite.
Ukoliko tokom svakog koraka nešto naučite ili proslavite,
sigurno je da ćete uživati tokom putovanja.
Dakle, pet saveta:
verujte u uspeh preko noći,
verujte da će vam neko drugi pružiti odgovore,
verujte da treba da se skrasite kada je uspeh zagarantovan
verujte da je neko drugi kriv,
i verujte da ništa sem ciljeva nije važno.
Verujte da ćete na taj način uništiti svoje snove.
(Smeh)
(Aplauz)
Hvala.